kardosdrur/scandi-wiki huggingface dataset:
Trine Troelsen

Trine Bach Troelsen (født 2. maj 1985 i Skjern) er en tidligere dansk håndboldspiller, der spillede venstre back og til tider playmaker.

Karriere

Klubhold 
Troelsen begyndte med at spille håndbold i Skjern, men skiftede tidligt til Viborg Håndboldklub, for hvem hun som ganske ung fik debut i Håndboldligaen i 2003. Imidlertid var det med dette holds mange stjernespillere svært for hende at få tilstrækkeligt med spilletid, selv om hun allerede i sin første sæson snusede til international håndbold via klubbens kampe i EHF Cuppen. Da SK Aarhus oprustede i 2007 valgte Trine Troelsen at skifte til denne klub, og her fik hun sit store gennembrud. Hun blev snart en af de bærende spillere på holdet. Med SK Aarhus' skrantende økonomi valgte hun dog at skifte til FC Midtjylland ved årsskiftet 2009/10, skønt hun i FCM indledningsvis måtte spille som amatør, da denne klub også havde økonomiske vanskeligheder og ikke havde lov til at skrive kontrakter. 

Da FC Midtjylland fik en bedre økonomi, blev også råd til flere gode bagspiller, og der blev mindre spilletid til Troelsen. Hun valgte så i 2014 at skifte til franske Toulon Saint-Cyr Var Handball, hvor hun dog blot var i én sæson, inden hun vendte hjem til den danske ligaklub Silkeborg-Voel KFUM. I 2017 valgte Troelsen at vende tilbage til FC Midtjylland, som nu hed Herning-Ikast Håndbold. Her afsluttede hun sin karriere i 2019.

Landshold 
Allerede i foråret 2006 havde hun fået sin debut på landsholdet i en kamp mod Rusland, og hun var med i til EM samme år. Da der indtraf et generationsskift på landsholdet, hvor blandt andet spillere som Katrine Fruelund, Rikke Skov og Mette Sjøberg stoppede, stod Troelsen for tur, og hun blev snart en af de sikre spillere i truppen. Ved VM i 2009 blev hun holdets topscorer med 44 mål og en vigtig brik på vejen til femtepladsen i turneringen.

Referencer

Eksterne henvisninger 

Statistik på eurohandball.com

Personer fra Skjern
Håndboldspillere fra Danmark
Håndboldspillere fra FC Midtjylland Håndbold
Håndboldspillere fra SK Aarhus
Håndboldspillere fra Viborg HK
Håndboldspillere fra Silkeborg-Voel KFUM
Olympiske håndboldspillere fra Danmark
Alko

Alko er en finsk statsejet virksomhed, som har monopol på salg af alkoholiske produkter med en alkoholprocent på mere end 5,5% i Finland. Drikke med lavere alkoholprocent sælges i normale dagligvarebutikker. Produkter stærkere end 22% må i følge finsk lov ikke sælges til personer under 20 år; aldersgrænsen for svagere produkter er 18 år. Derudover må alkoholiske produkter må ikke sælges til berusede.

Alko styres og overvåges af Social- og sundhedsministeriet, og dets hovedsæde ligger i Helsinki. Tidligere stod Alko udover salg også for fremstilling og produktion af alkoholiske produkter, men det er nu overgået til selskabet Altia. Alko har i dag 362 butikker og yderlige 100 opsamlingspunkter i Finland.

Alko er et direkte svar på de øvrige nordiske alkoholmonopoler, specielt det norske Vinmonopolet, det svenske Systembolaget, det færøske Rúsdrekkasøla Landsins og det islandske Vínbúðin.

Referencer

Eksterne henvisninger 
 Alko  

Detailvirksomheder fra Finland
Monopolvirksomheder
Statsejede virksomheder
Virksomheder i Helsinki
Alkoholbutikker
Foudre-klassen

Foudre-klassen er et amfibie-dokskib i den franske flåde.

De har store fragtdæk, hvor man kan fragte kampvogne og andre køretøjer. En 52 tons tung elevator og et helikopterdæk med flere helipads gør skibet i stand til at operere flere helikoptere samtidigt.

Tre ture med sådan et skib kan flytte et helt panserregiment met dets 22 AMX-30- eller Leclerc-kampvogne, 44 AMX 10 RC pansrede mandskabsvogne, 22 véhicules de l'Avant Blindé (pansrede mandskabsvogne), 41 lette opklaringskøretøjer (inklusiv 16 MILAN antipansermissilsystemer), 54 TRM 4000 lastbiler, 15 TRM 2000 lette lastbiler, 5 tankvogne, 2 rangeringslastbiler, 6 120 mm mortérer, 67 containere samt et strandtæppesystem, i alt 3.300 tons.

Skroget er bygget op omkring en dok, som løber 3/4 af skibets længde. Dokken kan holde op til 8 landgangsfartøjer. Disse landgangsfartøjer kan søsættes ved at fylde skibets ballasttanke, hvorved skibet synker ned i vandet og derefter åbner dokporten.

Helikopterfaciliteterne tillader helikopteroperationer i alt slags vejr. skibet kan medbringe enten 4 Super Puma eller 2 Super Frelon helikoptere, til brug for specialstyrker, i hangaren.

Kilder 
 Jane's Fighting Ships 2011 (digital version)

Referencer

Eksterne links 
 Naval-technology: Foudre-klassen  

Krigsskibe fra Frankrig
Vínbúðin

Vínbúðin er et statsligt selskab på Island, som har monopol på salg af alkoholiske produkter. Vínbúðin svarer til det svenske Systembolaget, det norske Vinmonopolet, det færøske Rúsdrekkasøla Landsins og det finske Alko, og blev etableret i 1922 i forbindelse med forbudstiden på Island. Selskabet ejes af ÁTVR, som er et statsligt alkohol- og tobaksfirma. Vínbúðin kaldes i daglig tale gerne ríkið.

Vínbúðin har 46 butikker på Island.

Priserne på alkohol på Island er blandt de højeste i Europa.

Se også 
 Vinmonopolet (Norge)
 Systembolaget (Sverige)
 Alko (Finland)
 Rúsdrekkasøla Landsins (Færøerne)

Eksterne henvisninger 
 Vínbúðin 

Etableret i 1922
Virksomheder i Reykjavik
Monopolvirksomheder
Statsejede virksomheder
Virksomheder fra Island
Alkoholbutikker
Simmone Jade Mackinnon

Simmone Jade Mackinnon (født 19. marts 1973 i Mount Isa, Queensland, Australien) er en australsk skuespillerinde.

Hun fik i 2003 rollen som Stevie Hall Ryan i den australiske tv-serie McLeod's Daughters, hvor hun slog sit navn for alvor fast. Hun havde rollen indtil seriens sæson 8. hvor den fik øksen i 2008. Fra 1993 til 1995 var hun på tour med musicalen Cats, hvor hun havde rollen som katten "Cassandra" gennem Australien og Asien.  

Mackinnon blev nomineret seks gange, medens hun var på McLeod's Daughters, til en udmærkelse. Første gang var det under kategorien Most Popular New Female Talent i 2004. De følgende år blev hun nomineret til udmærkelser, men uden resultat.

Privat 
Simmone Jade Mackinnon afslørende i 2009, at hun ventede barn med sin daværende kæreste Dominic James, men regnede med at blive alenemor til barnet. Hun fødte en søn den 19. marts 2020, på samme dag som hun selv har fødselsdag.

Film & TV

Referencer

Eksterne henvisninger 
 
 Fanside (engelsk) 
 Simmone online  

Skuespillere fra Australien
Aaron Jeffery

Aaron C. Jeffery (født 1970) er en newzealansk skuespiller. 

Han voksede op sammen med sin 5 år yngre bror, Dean og 1 år yngre søster Nicola. Hans forældre blev skilt da han var omkring 10 år gammel. Som 15 årige forlod Aaron skolen, og da han blev 17 rejste han til Australien for at studere på skuespillerskolen ”National Institute of Dramatic Art”, hvor han tog afsluttede eksame i 1993. han begyndte derefter sin karriere på børneprogrammet Ship to Shore. 

Jeffery er bedst kendt for sin rolle som Alex Ryan i den australiske tv-serie McLeod's Daughters, hvor han spillede med fra 2001 – 2008. derudover spillede han også med i det New Zealand drama serie Outrageous Fortune i 2007.

Sent i 2005 erklærede Jeffery sig skyldig for retten i at true sin daværende kone Melissa med at slå hende ihjel. Jeffery udgik med nød og næbbe en straf på 10 år , da han blev løsladt efter 12 måbneder på grund af god opførelse.

Efter retsagen blev Jeffery og hans kone skilt. Han begyndte derefter at date en anden ”McLeod’s Daughter” medspiller Michelle Langstone, men forholdet endte i 2006. 

Han har været nomineret 4 gange til en Logie Award, og vundet 2 gange. Første gang var i 2004 da han vandt i kategorien:” Most Popular Actor”, og igen i 2007 i ” Most Popular Actor”.

Film 
 Ship to Shore (1993)
 The Damnation of Harvey McHugh (1994)
 Blue Murder (1995)
 Fire (1995) som brandmanden Richard "Banjo" Gates
 Water Rats (1996-1998) som Terry Watson
 The Interview (1998)
 Strange Planet (1999)
 McLeod's Daughters (2001-2008) som Alex Ryan
 Outrageous Fortune (2007-present) som Gary Savage
 The Strip (2008)
 Beautiful (2008)
 X-Men Origins: Wolverine (2009) som Thomas Logan

Fodnoter

Eksterne henvisninger 

 

Skuespillere fra New Zealand
Personer fra Auckland
Mathias Müller von Blumencron

Mathias Müller von Blumencron (født 23. juli 1960 i Hamburg) er en tysk journalist og er, sammen med Georg Mascolo, chefredaktør for det tyske tidsskrift Der Spiegel.

Eksterne henvisninger 
 Blumencron und Mascolo neue Chefredakteure Spiegel Online, 5. februar 2008.

Chefredaktører fra Tyskland
Personer fra Hamborg
Calw

Calw (udtales [] eller []) er administrationsby i i landkreis Calw, i den tyske delstat Baden-Württemberg. Den ligger omkring 18 kilometer syd for Pforzheim og 33 kilometer vest for Stuttgart.

Geografi 
Calw ligger i flodalen til Nagold i det nordlige Schwarzwald. Den gamle bydel ligger vest for floden, og de nyere bydele ligger på skråningerne omkring. I kommunen løber også vandløbene Tälesbach, Ziegelbach, Wurstbrunnenbach, Schießbach, Schlittenbach og Schweinbach. Byen ligger mellem 330 og 630 moh.

Nabokommuner 
Disse byer og kommuner grænser til Stadt Calw. (med uret fra nord):
Bad Liebenzell, Althengstett, Gechingen, Wildberg, Neubulach, Bad Teinach-Zavelstein, Neuweiler, Bad Wildbad und Oberreichenbach (alle Landkreis Calw).

Inddeling 
Calw er inddelt i 13 bydele og landsbyer: Altburg, Oberriedt, Speßhardt, Spindlershof, Weltenschwann, Calw, Alzenberg, Heumaden, Wimberg, Hirsau, Ernstmühl, Holzbronn og Stammheim.

Historie 
Calw nævnes første gang i 1075. I det 11. århundrede opstod Calw omkring borgen der tilhørte Greverne von Calw. Calw var i middelalderen en betydningsfuld handelsby med klæde- og læderhandel. 1345 kom Calw under Württemberg og bled sæde for et amt. I det 16. århundrede var byen sommerresidens for de württembergske hertuger. I det 18. århundrede kom endnu en blomstringstid med tømmerflådning og handel med træ.

I 1945 var der i byen en arbejdslejr under koncentrationslejren Natzweiler-Struthof

Den tyske forfatter Hermann Hesse blev født i Calw i 1877.

Literatur 
 Joseph Stöckle: Führer durch Calw und Umgebung. Würzburg u. Wien, Verlag Leo Woerl, 1889.
 Württembergisches Städtebuch; Band IV Teilband Baden-Württemberg Band 2 aus Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart, 1961.
 Josef Seubert: Von Auschwitz nach Calw. Jüdische Frauen im Dienst der totalen Kriegsführung. Ed. Isele Eggingen, 1989. 75 Seiten.

Eksterne kilder og henvisninger 

 Internetpräsenz der Stadt Calw
 Regionalwiki
BMW Touring

BMW Touring er betegnelsen for det tyske bilmærke BMW's stationcarmodeller. 

Modellerne findes både som personbil med 5 siddepladser og hvide nummerplader og som varebil med 2 siddepladser og gule nummerplader, og råder over næsten samme motorprogram som sedanmodellerne.

Touring-modellerne blev i 3-serien introduceret i 1987 med E30-platformen, og i 5-serien i 1991 med E34-platformen.

Første gang Touring-begrebet blev introduceret, var dog i 1971 med hatchbacken BMW 02.

Eksterne henvisninger 

BMW Danmark

Touring
Stationcars
Nagold (flod)

Nagold er en 90 kilometer lang flod i den tyske delstat Baden-Württemberg. Den har sit udspring i det nordlige Schwarzwald og munder i byen Pforzheims centrum ud i Enz.

Flodens løb 
Nogle kilometer efter dens udspring i Urnagold (kommunen Seewald) løber Nagold forbi Nagoldtalsperre, der er en højvandsregulering for floddalen. Til byen Nagold løber den mod øst, hvorefter den svinger mod nord. Herfra danner floden den østlige afgrænsning af Schwarzwald. Dens vigtigste bifloder er Waldach, Teinach og Würm. Tälesbach munder ud i Nagold fra højre i byen Calw. Ved udmundingen i Enz er Nagold ved sin længde og vandføring den egentlige hovedflod; Enz ligger bare i en bredere dal, og fortsætter i samme retning.

Mellem Pforzheim og Nagold går jernbanen Nagoldtalbahn og vejen Bundesstraße 463 i floddalen.

Historie 
 Mellem Nagold og Altensteig kørte indtil nedlæggelsen i 1967 smalsporsbanen Altensteigerle gennem Nagoldtal.
 Lige som Enz havde Nagold indtil begyndelsen af det 20. århundrede stor betydnig for tømmerflådning.

Billedgalleri

Byer langs Nagold 
 Altensteig
 Nagold
 Wildberg
 Calw
 Bad Liebenzell
 Pforzheim

Literatur 
 Max Scheifele: Als die Wälder auf Reisen gingen. Flößerei im Enz-Nagold-Gebiet. Verlag G. Braun, Karlsruhe 1996, .

Eksterne henvisninger 
 Regierungspräsidium Stuttgart: Teilbearbeitungsgebiet 44 Nagold

Floder i Baden-Württemberg
Michala Banas

Michala Elizabeth Laurinda Banas (født 14. november 1978 i Wellington, New Zealand) er en New Zealandsk skuespillerinde.

Hendes debut kom som Louisa i miniserien Mirror, Mirror. Fra 2001 til 2003 spillede hun rollen som Marissa Taylor i serien Always Greener. I mellem denne rolle havde hun en lille rolle i den første Scooby-Doo film, hvor stjerner som Matthew Lillard spillede "Shaggy", Sarah Michelle Gellar spillede Susan, Freddie Prinze, Jr. spillede Fred og Linda Cardellini spillede Wilma..

I 2003 udgav Banas singlen, Kissin' The Wind , som fik en 28. plads på den australske Singles Chart .

McLeod's Daughters 

I 2004 kom Michala Banas med på holdet som Kate Manfredi, Jodis bedste veninde. Hun spilelde Kate fra 2004 til 2008, hvor hun havde en kort pause imellem. Det blev annonceret i slutningen af 2007 at hun ville forlade McLeod's Daughters i dens sidste sæson i 2008, hvilken hun fortalte at beslutningen havde været svært men det var det rigtige at gøre .

Neighbours 

Fra den 11. November, 2008, trådte Michala Banas til som afløser i 5 uger da hun spillede i tv-serien ”Neighbours” som Libby Kennedy, da Kym Valentine, der havde spillet rollen i over 14 år blev nødt til at tage en pause på grund af sygdom

Film

Eksterne henvisninger 
 
 Michala Banas hjemmeside

Fodnoter 

Skuespillere fra New Zealand
Personer fra Wellington
Abi Tucker

Abigail Anne Tucker (født 22. januar 1973) er en australisk singer-songwriter og skuespillerinde, bedst kendt for sine roller i f.eks. Heartbreak High, The Secret Life of Us og McLeod's Daughters. Hun slog sit navn igennem som deltager i den australske version af New Faces tidligt i 1990erne, og kort derefter fik hun en rolle i serien The Heartbreak Kid – Heartbreak High – en spin-off fra filmen. En rolle i The Secret Life of Us gav Tucker sangstemme optale, og hun begyndte at indspille numre til cd’er.

Men det var ikke før i 2003 at hendes debut album Dreamworld blev udgivet. Som musiker er hun ikke bange for at eksperimenterer med sin lyd, og hun bevæger sig fra hård rock til pop. Tucker er kendt i Sydney som sanger efter at hendes sange kom på The Secret Life of Us albummet, hvor sangen, "Everybody (Idiot Free)", fik en 82. plads på den Australske Singles chart., ligesom hun også har sange med på albummet til filmen Angst (i hvilken hun spiller May).

Tucker optrådte sammen med Jonny Wilkinson, hvor de spillede stykket ”Breakfast” til Edinburgh Fringe Festival i 2006.

I 2007 fik Tucker rollen i serien McLeod's Daughters'', som den stædige McLeod datter Grace Kingston. Tucker blev en af de sidste hovecroller i serien, der fik øksen efter 8. sæson. I serien spillede hun blandt andre sammen med Simmone Jade Mackinnon, der spillede Stevie og Edwina Richards der spillede Jaz, hendes søster.

Kilder

Eksterne henvisninger 
 
 

Skuespillere fra Australien
Anaconda (film)

Anaconda er en amerikansk gyserfilm, instrueret af Luis Llosa. Jennifer Lopez, Ice Cube og Jon Voight medvirker i hovedrollerne, mens Owen Wilson spiller en af de mindre roller. Den handler om et filmhold for National Geographic, der bliver kidnappet af en jæger, der er på jagt efter verdens største anaconda, der er opdaget i junglen. Selvom filmen havde en god indtjening, fik den stor kritik af anmelderne. Den blev efterfulgt af fortsættelsen Anacondas: The Hunt for the Blood Orchid.

Handling 
Et TV-hold, ledet af filminstruktøren Terri Flores (Jennifer Lopez) og antopoligsten Dr.Steven Cale (Eric Stoltz), har taget færden ind i Amazonas' ukendte territorier for at finde en skjult indisk stamme ved som de ønsker at lave en dokumentar om. Med på holdet er kameramanden Danny Rich (Ice Cube), produktionslederen Denise Kalberg (Kari Wuhrer), lydmanden Gary Dixon (Owen Wilson), styrmanden Mateo (Vincent Castellanos) og visionæren Warren Westridge (Jonathan Hyde). På deres søgen efter stammen via deres båd gennem Amazonfloden samler de på vejen den strandede og mystiske paraguayanske Sarone (Jon Voight) op og så begynder deres tur at tage en anden vænding. Sarone har nemlig intentioner om at fange verdens største anaconda og bruger gerne besætningen om bord for at lokke den i en fælde.

Medvirkende 
 Jennifer Lopez – Terri Flores
 Ice Cube – Danny Rich
 Jon Voight – Paul Sarone
 Eric Stoltz – Dr. Steven Cale
 Jonathan Hyde – Warren Westridge
 Owen Wilson – Gary Dixon
 Kari Wuhrer – Denise Kalberg
 Vincent Castellanos – Mateo
 Danny Trejo – Poacher

Eksterne henvisninger 
 

Amerikanske film fra 1997
Gyserfilm fra USA
Monsterfilm
Viderup

Viderup har flere betydninger:

 Hviderup – et slot i Skåne (også stavet Viderup)
 Viderup (Vistoft Sogn) – en bebyggelse i Vistoft Sogn på Mols
Vincent Castellanos

Vincent Castellanos (født 7. februar 1962) er en amerikansk filmskuespiller, der er bedst kendt for sin rolle som Mateo i Anaconda fra 1997.

Filmografi 
 Sister's Keeper (2006) – Vincent
 Fascination (2004) – District Attorney
 Eulogy (2004) – Adult Film Actor 
 The Master of Disguise (2002) – Art Dealer 
 The Street King (2002) – Palacios
 Mulholland Drive (2001) – Ed
 Amy's Orgasm (2001) – Hans
 Room 101 (2001) – Bill 
 The Disciples (2000) (TV) – Felix 
 Lost in the Pershing Point Hotel (2000) – Toothpick Jorge 
 Primary Suspect (2000) – Reuben
 K-911 (1999) (V) – Harry Stripe 
 The Last Marshal (1999) – Torres 
 Anaconda (1997) – Mateo
 The Crow: City of Angels (1996) – Spider Monkey
 On Seventh Avenue (1996) (TV) – Tito

Eksterne henvisninger 
 

Filmskuespillere fra USA
Habsburg-Spanien

Habsburg-Spanien er en historiografisk benævnelse for Spanien fra 1506 til 1700, hvor landet var regeret af konger fra Huset Habsburg.

Se også 
 Konger af Spanien fra huset Habsburg)

Huset Habsburg
Spaniens historie
Slørhat

Slørhat (Cortinarius) er svampeslægt, som tilhører Slørhat-ordenen. Svampene i slægten er Mykorrhiza-dannere, og slægten er den artsrigeste i Danmark med mere end 150 danske arter. Også på verdensplan antages slægten at være den artsrigeste med skønnet mere end 2000 arter. Et vigtigt fællestræk for slægtens arter er det såkaldte "slør" (cortina) som er en hinde mellem hatten og stokken, der findes hos unge eksemplarer. Hos ældre eksemplarer kan sløret være fragmentarisk eller mangle helt. Et andet fællestræk er brune sporer.

Svampeslægter
Bladhat-ordenen
Loviisa

Loviisa (svensk: Lovisa) er en by i det sydøstlige Finland. Byen har også et atomkraftværk ved samme navn.

I 1998-2010 var Lovisa en del af landskabet Östra Nyland. Fra 2011 er kommunen en del af landskabet Nyland. Kommunen og landskabet hører administrativt under Sydfinlands regionsforvaltning.

Eksterne henvisninger 
 Visit Kotka-Hamina (på svensk)
 Drottningstranden (Boligmessen 2023)

Byer i Finland
Kommuner i Östra Nyland
Louis Theroux

Louis Sebastian Theroux (født 20. maj 1970 i Singapore) er en britisk-amerikansk fjernsynsjournalist, bedst kendt for sine serier Louis Theroux's Weird Weekends ("Langt ude med Louis") og When Louis Met…. Han har også lavet serier om Westboro Baptist Church, nynazist teenageduoen Prussian Blue, pornografi og bodybuildere.

Han er søn af forfatteren Paul Theroux, og lillebror til journalisten og forfatteren Marcel Theroux.

Louis Theroux studerede moderne historie ved Magdalen College ved Oxford University.

Theroux har vundet en BAFTA Award og er blevet nomineret til en Emmy.

I 2001 modtog han prisen for bedste programleder under uddelingen af British Academy Television Awards for sin dokumentarserie Louis Theroux's Weird Weekends.

Hans første bog, The Call of the Weird: Travels in American Subcultures, blev udgivet i 2005 og skildrer hans retur til USA, hvor han forsøger at finde ud af, hvad der er blevet af personerne fra hans tidligere dokumentarer.

I programmet Louis Theroux i San Quentin (Louis Theroux: Behind Bars) (der havde premiere i den 13. januar 2008), besøger Louis San Quentin fængslet og udforsker forholdet mellem fangere og vagterne.

Han arbejder på nuværende tidspunkt for for BBC og bor i London.

Referencer

Eksterne henvisninger 

 
 Something weird about Louis Interview af Gyles Brandreth og udgivet af Telegraph (11 December 2001)
 When Amazon Met Louis Interview med Amazon.com
 Weird & wonderful  Interview af Jeremy Taylor for bmi Voyager Magazine (November 2007)

Journalister fra USA
Journalister fra Storbritannien
Powerslave

Powerslave er det 5. studie album fra det engelske heavy metal band Iron Maiden udgivet i 1984. Albummets cover og flere af sporene er påvirket af klassiske ægyptiske temaer. Det mest ambitiøse musikstykke er en musikalsk fortolkning af Samuel Taylor Coleridge's "Rime of the Ancient Mariner", hvor dele af det originale digt indgår i teksten. Det er samtidig den anden længste sang, Iron Maiden nogensinde har indspillet (13.37 minutter) - kun overgået af "Empire of the Clouds" fra The Book of Souls (2015). "Rime of the Ancient Mariner" var således Iron Maidens længste sang i hele 31 år. 

To af sporene 2 Minutes to Midnight og "Aces High" blev udgivet som singleplade. Begge numre indgår ofte i band'ets Live – koncerter, og findes bl.a. på Live After Death.

Spor 
 "Aces High" (Steve Harris) – 4:32
 "2 Minutes to Midnight" (Bruce Dickinson, Adrian Smith) – 6:04
 "Losfer Words (Big 'Orra)" (Instrumental) (Harris) – 4:15
 "Flash of the Blade" (Dickinson) – 4:06
 "The Duellists" (Harris) – 6:07
 "Back in the Village" (Dickinson, Smith) – 5:03 
 "Powerslave" (Dickinson) – 7:11 
 "Rime of the Ancient Mariner" (Harris) – 13:37

Besætning 
 Bruce Dickinson – vokal
 Dave Murray – guitar
 Adrian Smith – guitar, backing vokal
 Steve Harris – bas guitar, backing vokal
 Nicko McBrain – trommer

stab
 Martin Birch – producer, engineer
 Frank Gibson – assistant engineer
 George Marino – mastering
 Simon Heyworth – remastering
 Derek Riggs – artwork, design, sleeve design, sleeve idea, sleeve illustration
 Rod Smallwood – design, sleeve design, sleeve idea
 Ross Halfin – photography
 Moshe Brakha – photography

Henvisninger 
 Catalogue – (1984 LP) EMI 1-12321, (1984 CD) Capitol C2-46045, (1998 CD) EMI 96920

Album fra 1984
Iron Maiden-album
Jens Blauenfeldt

Jens Blauenfeldt (født 16. januar 1968 i Ringe) er en dansk journalist og studievært. 

Jens Blauenfeldt er søn af provst Henning Blauenfeldt og musikbibliotekar Anette Blauenfeldt. 

Han blev student fra Midtfyns Gymnasium i 1986 og journalist fra Danmarks Journalisthøjskole i 1997. Efter gymnasiet påbegyndte han jurastudiet, som han dog aldrig færdiggjorde, senere blev han rejseleder hos Tjæreborg. Han kom som nyuddannet journalist til Skandinavisk Film Kompagni, hvor han bl.a. var gå-i-byen-reporter på Go' morgen Danmark og vært på programmet Hækkenfeldt på DR2. Han har desuden været redaktør på Big Brother og Scenen er din og arbejdet som tilrettelægger og instruktør i forskellige genrer af tv . Fra 2005 til 2011 var han tilknyttet DR på freelancebasis, primært som vært for Kender du typen? (sammen med Christine Feldthaus), men han har også været vært for Hjerterum, Sommertid, Så for sommer (2009) og været live-reporter ved begivenheder i kongehuset. 

Fra 2007 til 2008 var han vært på Aftenshowet. Her fik han massiv kritik for en kommentar om at amerikanerne havde "godt af" terrorangrebene 11. september 2001. DR's ledelse fornyede ikke kontrakten med ham, da den udløb i sommeren 2008, og Blauenfeldt måtte undskylde og beklage mange gange, ligesom han understregede at på ingen måde er anti-amerikansk. Jens Blauenfeldt blev i 2011 igen vært på Aftenshowet.

Privat bor han i København og er far til tre børn

I 2013 udgav han bogen Fars ABC, en bog om hverdagen med små børn i huset.

Eksterne henvisninger 
 
 

 Den spøjse tv-vært Fyens Stiftstidende 5. juli 2007
 Tv-værten fra Midtfyn  Fyens Stiftstidende 7. juli 2009

Referencer 

Personer fra Ringe 
Journalister fra Danmark
Tv-værter fra Danmark